**Govor Marijana Križmana, predsednika ZZB NOB Slovenije v Veliki Polani, 18. decembra 2024, na slovesnosti ob 80-letnici ustanovitve odbora Osvobodilne fronte pri Copekovem mlinu v Mali Polani in ob državnem prazniku- dnevu samostojnosti in enotnosti**

*Spoštovani gospod župan občine Velika Polana magister Damjan Jaklin*

*Spoštovani vsi, ki ste se zbrali, da skupaj počastimo medvojne zgodovinske dogodke tu na Veliki Polani*

Spoštovani, mineva 80. let od ustanovitve OF pri Copekovem mlinu, to so bili trenutki odločitve, ki so jih tukajšnji ljudje sprejeli kljub zastrašujočemu terorju, ki ga je nad prebivalci izvajal okupator, ki je sleherni upor kaznoval s smrtjo. Povedati je tudi treba, da organizacija OF ni bila izdana, kar samo potrjuje, da so ljudje bili zavedni in zaupanja vredni saj so vsi pomagali odporniškemu gibanju ter tako pokazali svojo pripadnost slovenskemu narodu, ki je v tistih težkih zgodovinskih časih bil nitko z daleč močnejšim okupatorjem. Ponosni smo na svoje prednike in take prireditve so namenjene njihovemu spominu in delu za udejanjanje vrednot narodnoosvobidilnega boja.

Zavezanost našim temeljnim dokumentom, ki izhajajo iz Spoimenice ob 80. obletnici ustanovitve OF in sedanje ob 80. obletnici zmage nad nacifašizmom nam bodo v ZZB, kot družbeno angažirani civilnodružbeni organizaciji, oporne točke našega skupnega delovanja Naslednje usmeritve:

-nadaljne razjasnjevanje resnice o drugi svetovni vojni in NOB na podlagi ugotovitev zgodovinske stroke. Argumentirano zavračanje laži, podtikanj in diskreditacij NOB, OF in ZZB ter njihovega izrinjanja iz javnega življenja.

-Nasprotovanje postavljanja spomenikov domobrancev in drugim kolaborantskim organizacijam, ki presegajo pietetni pomen posameznih žrtev.

-Omejevanje sovražnega govora, prepoved uporabe nacistićnih in fašističnih simbolov ter dviganje kulture političnega in spološnega javnega komuniciranja.

-Borba proti oživljanju fašizma in nacizma in proti zgodovinskemu revizionizmu ter borba za ohranitev in utrjevanje demokracije.

-Podpora obladovanju okoljskih in socialnih tveganj; preventivno delovanje v smislu opozarjanja na naraščanje tveganj ter predlaganja ukrepov ter solidarnostnih aktivnosti v primeru odpravljanja posledic tveganj, na primer v korist prizadetim v naravnih nesrečah in v korist žrtvam vojn.

-Opolnomočenje državljanov za aktivno urejanje javnih zadev, spoštovanja človekovih, socialnih in političnih pravic, temeljnih svoboščin ter udejanjanja pravne in pravične, socialne države.

-Zavzemanje za ohranjanje in krepitev javnega dobra in javnega prostora na področjih otroškega in socialnega varstva. Izobraževanja, zdravstva, kulture, medijev in infrastrukture.

-Krepitev domoljubja, prizadevanj za mir ter zagotavljanje varnostne in obrambne zmogljivosti Slovenije.

-Krepitev medgeneracijskega sodelovanja za ustvarjalno prepletanje izkušenj starejših in mlajših generacij pri ohranjanju zgodovinskih izročil.

-Sodelovanje z drugimi veteranskimi in domoljubnimi organizacujami za skupno delovanje za razvoj Slovenije in dejavno sodelovanje naše države v mednarodnem okolju.

Drugo leto bo minilo 80 let od zmage nad fašizmom in nacizmom, kar bomo skupaj ZZB in Vlada republike Slovenije obeležili z državno proslavo, kar nedvomno daje naši organizaciji in njenim zgodovinskim vrednotam poseben družbeni pomen na katerega smo lahko ponosni.

Ponosni smo na svojo državo Slovenijo, ko 26. decembra obeležujemo dan samostojnosti in enotnosti, spomnimo se na takratne slovenske miličnike in teritorijalno obrambo, ki so v odporu proti takratni spolitizirani in agresorski JA odigrali ključno vlogo pri obrambi naše domovine.

*Spoštovani,*

ob tej priložnosti se zahvaljujem vsem, ki v naši organizaciji neumorno in zavzeto načrtujete in udejanjate proslave, komemoracije, obiskujete grobove padlih, urejate spomenike, organizirate slovesnosti, ohranjate spomin na preživele taboriščnice in taboriščnike, ukradene otroke in vse, ki so bili žrtve grozodejstev druge svetovne vojne.

Hvala.

Želim vam srečno in zdravo leto 2025 ter ponosno praznovanje 80-letnice zmage nad nacifašizmom in njihovimi kolaboranti.